ЧРЕЗ

 ПРЕДСЕДАТЕЛЯ НА

 НАРОДНОТО СЪБРАНИЕ

ДО

ВИЦЕПРЕМИЕРА И

МИНИСТЪР НА ВЪТРЕШНИТЕ РАБОТИ

Г-ЖА РУМЯНА БЪЧВАРОВА

**ВЪПРОС**

 Светослав Димитров Белемезов

 народен представител от ПГ на АБВ

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

ОТНОСНО: Миграционната криза

**УВАЖАЕМА ГОСПОЖО ВИЦЕПРЕМИЕР,**

Миграционната заплаха, пред която е изправена Република България, е вследствие на разразилите се конфликти в Сирия през 2011 г. Считано от месец август 2012 г. кризата в нашата страна допълнително се задълбочава и нейното ескалиране през 2013 г. потвърждава негативните тенденции и перспективи пред страната ни.

Към настоящия момент миграционната криза е един от ключовите проблеми, пред които е изправен ЕС. В тази връзка Люксембург, която председателства ЕС, обяви, че на 14 септември в Брюксел ще се проведе извънредна среща на външните министри. В мотивите си лидерите посочиха „безпрецедентните измерения” на миграцията в и извън ЕС. Основен акцент в предстоящото заседание ще бъде „политиката на връщане на нелегалните имигранти в родните им страни и преследването на трафикантите на хора”.

 **Във връзка с гореизложеното, желая да Ви поставя следния въпрос:**

 Какъв е броят към момента на намиращите се на територията на РБ лица преминали нелегално българските граници и има ли информация за броя на бежанците и броя по страни на произход - Сирия, Ирак, Африкански страни, Афганистан, Бангладеш и др.?

Моля за писмен отговор на поставения въпрос!

София, 02.09.2015г. Народен представител:

 Светослав Белемезов